Jegyzőkönyv

Készült: Délegyháza Község Önkormányzata Képviselő-testülete 2016. október 18. napján 17,15 órakor a Polgármesteri Hivatalban megtartott rendes nyílt ülésén.

Jelen vannak a jelenléti ív szerint: dr. Riebl Antal – polgármester

Bednárik László – képviselők

Darabos Zsuzsanna –képviselő

Görbe István – képviselő

Jakus Lászlóné

Válóczi Tünde - képviselő

dr. Molnár Zsuzsanna – jegyző

Hiányzik: Szilveszter Lajos – alpolgármester igazoltan távol

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

202/2016.(X.18.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal szavazásra teszi fel a meghívóban szereplő napirendi pontokat a meghívóban foglaltak szerinti sorrendben, az alábbiak szerint: 1./Körzeti megbízotti iroda ügye, 2./Ingatlanügyek, 3./Helyi adók, az adóztatási tevékenység áttekintése, 4./Egyéb településfejlesztési és településüzemeltetési ügyek.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

203/2016.(X.18.) számú képviselő-testületi határozat

Délegyháza Község Önkormányzat Képviselő-testülete a nyílt ülés napirendi pontjának megtárgyalását elfogadja az alábbiak szerint:

1./ Körzeti megbízotti iroda ügye

2./ Ingatlanügyek

3./ Helyi adók, az adóztatási tevékenység áttekintése

4./ Egyéb településfejlesztési és településüzemeltetési ügyek

**Határidő: azonnal**

Felelős: Képviselő-testület

dr. Riebl Antal beszámol a lejárt határidejű határozatok végrehajtásáról, miszerint: Az ingatlanokkal kapcsolatos szerződéseket megkötöttük az érintettekkel (Seresné Fekete Margit, Seres Mátyás, Szőke Sándor). A megvásárolt üzlethelyiség KMB irodává történő átalakítása befejeződött. A Családi Napközi alapító okirata módosítását a MÁK bejegyezte, és a Kormányhivatal felé az engedélymódosítás iránti eljárásban a hiánypótlást benyújtottuk.

**1.** **Körzeti megbízotti iroda ügye** – előadó: dr. Riebl Antal

Válóczi Tünde elmondja, hogy az önkormányzatunk júliusban megvásárolta a Letty Büfét a KMB Iroda kialakítása céljából. Az ingatlant felújítottuk és elvégeztük a szükséges átalakításokat, a szerződés megkötéséhez azonban szükség van az erről szóló képviselő-testületi határozat megküldésére. Az ingatlan Önkormányzatunk, valamint Halász József és Halász Józsefné közös tulajdonát képezi, melynek használat külön megállapodásban rendezni kívánjuk. A Bizottságok támogatják a határozati javaslatot.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

204/2016.(X.18.) számú képviselő-testületi határozat

Délegyháza Község Önkormányzat Képviselő-testülete eldönti, hogy a Délegyháza 206/2 hrsz-ú kivett bolt megnevezésű közös tulajdonban álló ingatlan használati jogának rendezése tárgyában megállapodást kíván kötni Halász József (…………. szám alatti lakos) és Halász Józsefné (……………. szám alatti lakos) társtulajdonosokkal.

Képviselő-testület a megállapodást jóváhagyja, és felhatalmazza dr. Riebl Antal polgármestert a közös tulajdonban álló Délegyháza 206/2 hrsz-ú ingatlan használati megosztásáról szóló megállapodás aláírására.

Határidő: azonnal

Felelős: Polgármester

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

205/2016.(X.18.) számú képviselő-testületi határozat

Délegyháza Község Önkormányzat Képviselő-testülete eldönti, hogy a Délegyháza 206/2 hrsz-ú kivett bolt megnevezésű ingatlannak az Önkormányzat 100/894 arányú tulajdonát képező és kizárólagos használatában álló részén lévő helyiséget és a hozzá tartozó udvarrészt körzeti megbízotti iroda működtetése céljából határozatlan időre ingyenesen haszonkölcsönbe adja a Pest Megyei Rendőr-főkapitányság (székhelye: 1139 Budapest, Teve u. 4-6., adószáma: 15720120-2-51, törzskönyvi azonosító: 720124) részére, és vállalja a helyiség fenntartásával járó üzemeltetési költségek viselését.

Délegyháza Község Önkormányzat Képviselő-testülete a helyiség használati megállapodást jóváhagyja, és felhatalmazza dr. Riebl Antal polgármestert, hogy a helyiség használati megállapodást aláírja.

Határidő: azonnal

Felelős: Polgármester

2./ **Ingatlanügyek**– előadó: dr. Riebl Antal

TEREPRENDEZÉSI ÉS VÉTELI AJÁNLAT DÉLEGYHÁZA 1337/1 HRSZ-Ú INGATALAN ELŐTTI PARTSZAKASZRA

Válóczi Tünde ismerteti az előterjesztést, miszerint Hennings - Végh Adrienn a Délegyháza 1337/1 hrsz-ú ingatlan résztulajdonosa jelezte, hogy rendezné a résztulajdonában lévő ingatlan part menti részét. Bejelentéséhez mellékelten megküldte a partrendezés kézzel rajzolt tervezetét, melyből kitűnik, hogy kerítéssel le akarja zárni az ingatlana előtti önkormányzati tulajdonú Dh. 1317/51 hrsz-ú ingatlan egy részét. Hivatalunk tájékoztatta, hogy a lekerítés csak akkor lehetséges, ha ezt Önkormányzatunktól megvásárolja, mely megoldástól nem zárkózott el, amennyiben megfelelő árajánlatot kap. Elmondja, hogy a bizottságok megtárgyalták az előterjesztést, és azt támogatja.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

206/2016.(X.18.) számú képviselő-testületi határozat

Délegyháza Község Önkormányzat Képviselő-testülete elviekben eldönti, hogy a tulajdonában lévő, Délegyháza 1317/51 hrsz-ú, 3750 m2 térmértékű, kivett beépítetlen terület megjelölésű ingatlanának egy részét értékesíteni kívánja a szomszédos, Délegyháza 1337/1 hrsz-ú ingatlan résztulajdonosa, Hennings – Végh Adrienn (továbbiakban: Kérelmező) részére telek-kiegészítés céljából az alábbi feltétellel:

1. Az értékesítés akkor lehetséges, amennyiben a szomszédos, Délegyháza 1335/20 és 1335/19 hrsz-ú ingatlanok tulajdonosai is élni kívánnak telek-kiegészítési lehetőségükkel.

Délegyháza Község Önkormányzat Képviselő-testülete jelen jogügylet kapcsán eldönti, hogy a vételárat 15 000 Ft/m2 + ÁFA összegben határozza meg, mely vételár-ajánlatot – tekintettel a telekalakítás hosszadalmas földhivatali ügyintézésére – 2017. december 31. napjáig tart fenn.

Délegyháza Község Önkormányzat Képviselő-testülete felkéri hivatalát, hogy a szükséges intézkedéseket tegye meg, valamint értesítse Kérelmezőt, hogy a telek-kiegészítés megvalósítása céljából szükséges vázrajzot földmérő segítségével saját költségén készítse el. Az elkészült vázrajz birtokában a testület külön határozatában dönt a telek-kiegészítéssel egybekötött adásvételi szerződés elfogadásáról. A telek-kiegészítéssel járó mindennemű költség Kérelmezőt terheli.

Délegyháza Község Önkormányzat Képviselő-testülete a benyújtott tereprendezési munkálatok elvégzését a fenti jogügylet jogerős befejezését követően a szükséges külön engedélyek (pl.: fakivágási engedély) beszerzésének feltétele mellett támogatja.

Határidő: azonnal

Felelős: polgármester, jegyző

3./ Helyi adók, az adóztatási tevékenység áttekintése – előadó: dr. Riebl Antal és dr. Molnár Zsuzsanna

dr. Riebl Antal ismerteti az előterjesztést, elmondja, hogy a lakosság széles körét nem fogja érinteni az adóváltozás. A települési adó bevezetése a bányaterület és termőföld besorolású nem mezőgazdasági hasznosítású ingatlanokat érinti. Javasoljuk továbbá a telekadó magasabb mértékű megállapítását a vasúttól nyugatra lévő területen, mivel az infrastruktúra itt fejlettebb.

Válóczi Tünde elmondja a bizottsági ülésen elhangzottakat, és a Bizottságok elfogadásra javasolják az előterjesztést.

dr. Riebl Antal szavazásra teszi fel a határozati javaslatot az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

207/2016.(X.18.) számú képviselő-testületi határozat

Délegyháza Község Önkormányzat Képviselő-testülete eldönti, hogy 2017. január 1-jei hatállyal települési adót kíván bevezetni a valóságban tényleges mezőgazdasági művelés alatt nem álló, a telekadó hatálya alá nem tartozó külterületi ingatlanok, valamint a Htv. szerinti bányató adótárgyakra. Képviselő-testület eldönti, hogy 2017. január 1-jei hatállyal módosítani kívánja a telekadóról szóló rendeletét oly módon, hogy a 150. számú Budapest – Kunszentmiklós – Tass - Kelebia vasútvonaltól nyugatra fekvő külterületi, telekadó hatálya alá tartozó ingatlanok telekadóját 10,- Ft-ról 15,- Ft/m2/év adómértékre kívánja felemelni.

Képviselő-testület felkéri Polgármesterét és Jegyzőjét a települési adóról szóló rendelet előkészítésére, és ezzel egyidejűleg az NGM és a Kormányhivatal állásfoglalásának, valamint a Kúria döntéseinek alapul vételével - amennyiben szükséges - a mezei őrszolgálatról szóló rendeletet hatályon kívül helyező rendelet, továbbá a telekadóról szóló rendeletet módosító rendelet előkészítésére.

Határidő: 2016. november 30.

Felelős: Polgármester, Jegyző

4. egyéb településfejlesztési és településüzemeltetési ügyek – előadó: dr. Riebl Antal

hókotrás ügye

dr. Riebl Antal elmondja, hogy az Önkormányzat idén a tavalyi évhez hasonlóan, Délegyháza Község egész területén az önkormányzat által üzemeltetett gépekkel kívánja az utakra hullott hó eltakarítását elvégezni. Ezzel együtt a biztonságos közlekedés érdekben árajánlatot kértünk arra az esetre, ha rendkívüli időjárás miatt az önkormányzati tulajdonú gépekkel nem tudnánk a hókotrást megfelelő szinten elvégezni. Gaál-Sztaskó Mária bruttó 8000.-Ft/óradíjjal a leigazolt órák alapján végzi majd el a hókotrást szükség esetén. A havat akkor kezdjük el takarítani, amikor annak magassága eléri az 5 cm-t. A síkosság-mentesítésről speciális síkosság mentesítő anyag (Eis Tiger) szórásával gondoskodunk a buszjárat vonalán, valamint a falu központjában lévő főutakon.

dr. Riebl Antal szavazásra teszi fel a határozati javaslatot az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

208/2016.(X.18.) számú képviselő-testületi határozat

Délegyháza Község Önkormányzat Képviselő- testülete annak érdekében, hogy a törvényi kötelezettségének eleget tudjon tenni, és az útjain történő biztonságos közlekedést biztosítani tudja, eldönti, hogy Gaál Sztaskó Máriával köt szerződést hókotrásra 2016. november 1. -2017. március 31. között bruttó 8.000.-Ft / óra szolgáltatási díjért, amelyet azonban csak akkor fog igénybe venni, ha az önkormányzati tulajdonú gépekkel a hókotrást nem tudják biztosítani. Képviselő-testület felhatalmazza Dr. Riebl Antal polgármestert a szerződéskötésre.

Határidő: azonnal

Felelős: Polgármester, Jegyző

dr. Riebl Antal megköszöni a közösen végzett munkát és 17,25-kor bezárja a nyílt ülést.

k.m.f.

|  |  |
| --- | --- |
| dr. Riebl Antalpolgármester | dr. Molnár Zsuzsannajegyző |
| Görbe Istvánhitelesítő képviselő | Darabos Zsuzsannahitelesítő képviselő |
|  |  |